gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en en gu en nl gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
You need an iframes capable browser to view this content.
સ્ત્રીસંઘર્ષની બ્લૅક ઍન્ડ વાઇટ દાસ્તાન, માધુરી-જુહીની દમદાર ઍક્ટિંગવાળી આ ફિલ્મ વિમેન  એમ્પાવરમેન્ટ માટે કોઈ જ નક્કર વાત રજૂ નથી કરતી
સ્ત્રીઓને પગની જૂતી અને માત્ર ઉપભોગનું સાધન સમજતા પુરુષવાદી સમાજની સામે ઉત્તર પ્રદેશના બુંદેલખંડમાં સંપત પાલ દેવી નામની મહિલાએ માથું ઊંચક્યું હતું (તેમણે જ આ ફિલ્મ સામે ર્કોટમાં અરજી કરેલી). તેમણે ગુલાબી સાડી પહેરેલી સ્ત્રીઓની એક ટીમ બનાવી અને સ્ત્રીઓ સામે થતા અત્યાચારો રોકવા પ્રયાસ કરેલો. જે પુરુષો સમજાવટથી માને નહીં તેમને ખ્ધ્-૪૭ રાઇફલથી ઠાર મારવાના. એ ગુલાબી ગૅન્ગ પરથી પ્રેરણા લઈને સૌમિક સેન અને પ્રોડ્યુસર અનુભવ સિંહાએ ‘ગુલાબ ગૅન્ગ’ ફિલ્મ બનાવી છે, પરંતુ સ્ત્રીઓને સશક્ત કરવાનો મેસેજ આપવાને બદલે આ ફિલ્મ માત્ર ગુડ વર્સસ ઇવિલનો ફિલ્મી જંગ બનીને રહી જાય છે.
નારી તેરી યહી કહાની
આ દુનિયા સ્ત્રી અને પુરુષ એમ બે ભાગમાં વહેંચાયેલી છે, પરંતુ આજની તારીખે પણ સ્ત્રીઓને સેકન્ડ સેક્સ તરીકે જ જોવામાં આવે છે. બહાર દુનિયામાં કશું ઉકાળી ન શકતા પુરુષો સ્ત્રીઓ પર હાથ ઉપાડીને પોતાનો ઈગો સંતોષે છે. એવા કાપુરુષોના સમાજમાં જન્મેલી રજ્જોદેવી (માધુરી દીક્ષિત) નાનપણથી જ પુરુષોનું હિંસક આધિપત્ય સ્વીકારવાનો ઇનકાર કરી દે છે. સ્ત્રીઓને શિક્ષણથી વંચિત રાખવાથી લઈને દહેજ અને બળાત્કાર જેવા અનેક અત્યાચારોથી ત્રાસીને રજ્જો ગુલાબી સાડી પહેરેલી સ્ત્રીઓની ટુકડી ગુલાબ ગૅન્ગ બનાવે છે. તે પોતાના જેવી હિંમતવાન અને દુખિયારી સ્ત્રીઓને એકઠી કરે છે. તેમને લાકડી, ધારિયાં જેવાં હથિયાર ચલાવવાની અને લડવાની તાલીમ આપીને તૈયાર કરે છે. ગામમાં કોઈ પણ સ્ત્રી પર અત્યાચાર થાય, ભ્રક્ટાચાર થાય, વીજળી-અનાજ ન આવે તો આ ગૅન્ગ પોતાનો પરચો બતાવે અને પ્રોબ્લેમ સૉલ્વ કરી દે. સ્વનર્ભિર થવા માટે આ ગુલાબ ગૅન્ગ ગુલાબી રંગની સાડીઓ બનાવે અને મસાલા તૈયાર કરીને વેચે. સાથોસાથ ગામની દીકરીઓને પણ ભણાવે. ગુલાબ ગૅન્ગની લીડર રજ્જોદેવીનું સપનું છે કે ગામમાં દીકરીઓ માટે એક પાકી સ્કૂલ તૈયાર થઈ જાય.
પરંતુ રજ્જોના માર્ગમાં સુમિત્રાદેવી બાગરેચા (જુહી ચાવલા) નામની પહાડ જેવડી મુશ્કેલી આવે છે. સુમિત્રાદેવી નાક દબાવીને નહીં, નાક કાપીને મોઢું ખોલાવનારી ટિપિકલ ઇન્ડિયન પૉલિટિશ્યન છે. તેના વિશે આપણને એવી અછડતી માહિતી આપવામાં આવે છે કે તેણે પોતાના પતિદેવને પણ ભેદી રીતે પતાવી દીધો છે. રજ્જોનો વધતો પાવર અને પૉપ્યુલરિટી જોઈને તે તેને પોતાની સાથે ભળી જવાની ઑફર કરે છે, પણ ખતરો પામી ગયેલી રજ્જો સુમિત્રાની સામે ચૂંટણીમાં ઊભી રહે છે, પરંતુ પહોંચેલી માયા એવી સુમિત્રાદેવી ઇલેક્શન વોટિંગમાં ઘાલમેલ કરીને જીતી જાય છે. અધૂરામાં પૂરું રજ્જોની કમર તોડી નાખવા માટે તેની સાથીદારોને એક પછી એક ખતમ કરાવવા માંડે છે અને ખુદ રજ્જો પર પણ જીવલેણ હુમલા કરાવે છે.
વિમેન એમ્પાવરમેન્ટ કે નામ પર
આ મહિલા દિનના ટાણે રિલીઝ થયેલી ‘ગુલાબ ગૅન્ગ’માં એક જમાનાની બે ધરખમ અભિનેત્રીઓ માધુરી અને જુહી પહેલી વાર એકબીજાની સામે ટકરાઈ છે. એમાંય માધુરી (રાજકુમાર સંતોષીની ફિલ્મ ‘લજ્જા’ને બાદ કરતાં) અગાઉ ક્યારેય આટલા બોલ્ડ, ઍક્શન-પૅક્ડ રોલમાં દેખાઈ નથી એટલું જ નહીં, અત્યાર સુધી નિર્દોષ ભૂમિકાઓ જ કરતી આવેલી જુહી પણ પહેલી જ વાર લુચ્ચી નેતાના નેગેટિવ રોલમાં દેખાઈ છે.
સૌમિક સેનની આ ‘ગુલાબ ગૅન્ગ’માં પ્રૉબ્લેમ એ છે કે ફિલ્મ તદ્દન સિમ્પ્લિસ્ટિક છે અને બ્લૅક ઍન્ડ વાઇટમાં જ આખી વાત રજૂ કરે છે. ફિલ્મ જોઈને આપણને એવું જ લાગે કે વિશ્વના બધા જ પુરુષો ખરાબ છે અને જે સ્ત્રી પર અત્યાચાર થાય તેણે કાયદાની મદદ લેવાને બદલે છરીચાકા લઈને પુરુષોને વેતરી નાખવા જોઈએ. ફિલ્મના એક દૃશ્યમાં માધુરી દુખી સ્ત્રીઓને જગાડવા માટે એવું કહે છે કે તેરા સાંઈ તુઝ મેં હૈ, તૂ જાગ સકે તો જાગ, પરંતુ સ્ત્રીએ પોતાની સામે થતા અન્યાય વિરુદ્ધ લડવા માટે કેવી રીતે જાગવું એવો કોઈ ઉપાય આ ફિલ્મ બતાવતી નથી. કોઈ સ્ત્રી સામે પુરુષો અત્યાચાર કરે તો ફિલ્મમાં તો ગુલાબ ગૅન્ગ આવીને તેનો બદલો લે છે, પરંતુ રિયલ લાઇફમાં એક સ્ત્રીએ કેવી રીતે લડવું એનો કોઈ મેસેજ આ ફિલ્મ નથી આપતી. એના કરતાં રાજકુમાર સંતોષીએ પોતાની ફિલ્મો ‘લજ્જા’ અને ‘દામિની’માં સ્ત્રીઓના પ્રશ્નોને વાચા આપવાનો પ્રયાસ કરેલો એ આના કરતાં ક્યાંય બહેતર હતો.
બીજો લોચો એ છે કે ‘ગુલાબ ગૅન્ગ’નો પાવર એસ્ટાબ્લિશ કરવા માટે બે કલાક ઉપરની આ ફિલ્મનો અડધો સમય તેઓ અલગ-અલગ પ્રૉબ્લેમ્સ કેવી રીતે સૉલ્વ કરે છે એમાં વેડફી નાખવામાં આવ્યો છે જેને મૂળ વાર્તા સાથે કોઈ જ લેવાદેવા નથી. પરિણામે આખી ફિલ્મ ટુકડા-ટુકડા જોડીને બનાવી હોય એવી લાગે છે અને એકદમ ધીમી ગતિએ આગળ વધે છે. વળી ક્લાઇમૅક્સ સુધી પહોંચતાં સુધીમાં સ્ટોરીનો એવો દાટ વળે છે કે ફિલ્મનો એકેય રંગ પરખાય એવો નથી રહેતો.
એવું નથી કે ફિલ્મમાં કોઈ પ્લસ પૉઇન્ટ જ નથી. માધુરી દીક્ષિત અને જુહી બન્નેના પર્ફોર્મન્સ એવા દમદાર છે કે બનેને દસમાંથી દસ માર્ક આપવા પડે. ખાસ કરીને ઍક્શન સીક્વન્સિસમાં તો માધુરી એવી જામે છે કે આપણને અગાઉના ફિલ્મ-મેકર્સને પ્રશ્ન કરવાની ઇચ્છા થાય કે તેને અગાઉ આવો રોલ કોઈએ કેમ ઑફર નહીં કર્યો હોય! જુહી ચાવલાને આપણે અત્યાર સુધી નિર્દોષ ક્યુટ રોલ્સમાં જ જોઈ છે. ફિલ્મમાં તેની એન્ટ્રી પડે છે ત્યારે તે પોતાની નિર્દોષતા છુપાવીને પરાણે લુચ્ચો ચહેરો કરી રહી હોય એવું લાગે છે, પરંતુ ધીમે-ધીમે તેની પોતાના પાત્ર પર પકડ વધે છે અને બિલકુલ છવાઈ જાય છે.
સપોર્ટિંગ કાસ્ટમાં ખાસ કરીને દિવ્યા જગદાલે અને પ્રિયંકા બોઝ અનુક્રમે હળવી અને જુસ્સાવાળી ક્ષણો પૂરી પાડે છે. તનિષ્ઠા ચૅટરજીનું કામ પણ OK-OK છે જ્યારે પુરુષોમાં તો એક પણ જાણીતા ઍક્ટરને લેવામાં નથી આવ્યા અને જેમને લેવામાં આવ્યા છે તેમનું કામ બસ ટિપિકલ ખરાબ પુરુષનું ચિત્રણ કરવાનું જ છે.
લેખક-દિગ્દર્શક સૌમિક સેને આ ફિલ્મમાં મ્યુઝિક પર પણ હાથ અજમાવ્યો છે, પરંતુ એકાદ-બે ગીતને બાદ કરતાં મોટા ભાગનાં ગીતો બસ સમય બગાડે છે. ફિલ્મની શરૂઆતમાં ટાઇટલ ક્રેડિટ્સમાં બનાવવામાં આવેલું ઍનિમેશન ખરેખર સરસ છે.
આ મશાલ ઝાલવી કે નહીં?
જુઓ, ફિલ્મની દૃષ્ટિએ આ ફિલ્મ તદ્દન ઑર્ડિનરી ફિલ્મ છે. ફિલ્મમાં જોવા જેવું કંઈ હોય તો એનાં બધાં જ ફીમેલ કૅરૅક્ટર્સના પર્ફોર્મન્સિસ દમદાર છે. ખાસ કરીને માધુરી અને જુહીની ઍક્ટિંગ માટે ફિલ્મને એક ચાન્સ આપવો ઘટે, બાકી ફિલ્મ જે મેસેજ આપવામાં નિષ્ફળ ગઈ છે એ આપણે આપણી રીતે સમજી જઈએ તો વધારે સારું છે. સ્ત્રીઓ પુરુષોથી જરાય ઊતરતી નથી, બલ્કે ચડિયાતી છે. જો આપણે કાલી અને દુર્ગા માતાની પૂજા કરવાની પાત્રતા કેળવવી હોય તો દીકરીઓને માનભેર આ દુનિયામાં જન્મવા દઈએ અને માનભેર જીવવા દઈએ. અને હા, ફિલ્મ જોવા જાઓ તો છેલ્લે રોલિંગ ક્રેડિટ્સ વખતે આવતા વિમેન એમ્પાવરમેન્ટના કિસ્સા વિશે વાંચવા માટે પાંચેક મિનિટ ફાળવજો!
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.